Subject: FW: Ehitusloa taotlus nr. 2511271/23094 märkuste selgitused
From: Laur Kõiv <[email-masked]>
To: "MNT Teed" <[email-masked]>
Date: Wed, 5 Nov 2025 14:31:52 +0200

Tere

Palun registreerida minule täitmiseks.

Delta viit 7.1-2/25/14507-2

Parimate soovidega

Laur Kõiv

Peaspetsialist

Tehnovõrkude üksus

Planeerimise osakond

55901417

Teelise 4 / 10916 Tallinn /  <https://www.transpordiamet.ee/> Transpordiamet

From: Veera Petrova <[email-masked]>
Sent: Saturday, October 25, 2025 1:35 PM
To: Laur Kõiv <[email-masked]>
Cc: Toomas Teesalu <[email-masked]>; Peeter Puškarjov 
<[email-masked]>; Annika Krinpus <[email-masked]>
Subject: Ehitusloa taotlus nr. 2511271/23094 märkuste selgitused

Tervist,

Kirjutan Teile seoses ehitusloa taotlusega nr. 2511271/23094 (menetlus nr 
509040). Ehitusluba taotletakse Veetorustik (EHR kood 221492587), 
Kanalisatsioonitorustik (EHR kood 221492588) ehitamiseks. Ehitusloa aluseks 
on Triangulum OÜ töö nr 206/25 „Rae küla, Räägusilla elurajooni vee- ja 
kanalisatsioonitorustiku ühendustorustike projekteerimine“.

Olen täiendanud projekti ning enne EHR-i lisamist sooviksin seda Teiega 
kooskõlastada.

Olete teinud tähelepaneku: "EHRis on menetluses ka ehitusluba nr 
2311271/07476 (menetlus nr 360904) sama asukoha veetorustiku ja 
kanalisatsioonitorustiku kohta, mille osas on Transpordiamet teinud ka 
vastavad tähelepanekud. Palume täpsustada, mis saab EHR menetlusest nr 
360904, et kas menetlus tühistatakse või jääb alles? Palume mitte menetleda 
paralleelselt kahte sama menetlust. Palume täpsustada, mis saab menetlusest 
nr 360904."

Vastan antud tähelepanekule: EHRis menetluses oleva ehitusloa taotlusega nr 
2311271/07476 lahendatakse Räägusilla elurajooni sisesed võrgud. Käesoleva 
projekti raames ehk käesoleva menetlusega lahendatakse Räägusilla elurajooni 
ühendused (=nö liitumispunktid), mis on projekteeritud paralleelselt 11113 
Assaku-Jüri teega. Käesoleva projekti tellija on ELVESO AS ehk Rae valla 
vee-ettevõte. Kui antud projekt saab ehitusloa, siis Räägusilla elurajooni 
siseste võrkude projekteerija saab oma projekti parandada ning lõpetada.

Projekteerimise koht: 11113 Assaku-Jüri tee 0,44 km vasakul pool.

Olemasolevad vee- ja kanalisatsioonitorustikud on ehitatud ca 5 aastat 
tagasi (ehitusluba nr 1812271/04143 on saadud 01.03.2018 ning kasutusluba nr 
2012371/08033 on saadud 06.05.2020).

Siin on google maps pilt, kus on näha, et torustike ehitamisel tee jäi 
terveks.

Google maps pilte vaadates jäi mulje, et antud projektiga samaaegselt oli 
renoveeritud 11113 Assaku-Jüri tee teekate vahemikus 0 km – 1,6 km. Kahjuks 
ma ei leidnud informatsiooni selle kohta.

Pilt 1. väljavõte Google maps kaardirakendusest (noolega näidatud olemasolev 
kaev, kuhu on projekteeritud uus ühendus)

2018. aastal projekt (ehk torustike asukoht) oli Transpordiameti (tol hetkel 
oli Maanteeamet) poolt kooskõlastatud (kiri 16.02.2018 nr 15-2/18/5931-4).

Pilt 2. Väljavõte kooskõlastatud projektist (vt. lisa 1)

2018. aastal koostatud projektiga olid projekteeritud otsad Räägusilla 
elurajooni jaoks. Käesoleva projekti eesmärk on jätkata torustikud kuni 
Räägusilla teeni.

Selleks, et nihutada torud TRAM maaüksusest välja, tuleb minna 
erakinnistule. Paraku kinnistu piirid olid moodustatud nii, et jalgtee 
paikneb erakinnistul ehk Rae põik 2 kinnistul. Olen suhelnud Rae põik 2 
ridaelamu esindajatega ning nemad ei kooskõlastanud projekti, seega olen 
proovinud varianti projekteerida torud avalikule maale ehk TRAM maaüksusele.

Lisaks sellele, Rae põik 2 kinnistu piiril kasvavad suured puud ning Rae 
põik 2 elanikud on puude langetamise vastu. Käesoleval ajal puud kaitsevad 
kinnistut müra ja tolmu eest.

Olen koostanud kaks uut lahendust, kus torustikud on projekteeritud Rae põik 
2 kinnistul paikneva kergtee alla. Nii torustikud on viidud TRAM maaüksusest 
välja ning puud säilivad.TRAM maaüksusel tehakse kaevik vaid olemasolevate 
torustike juures. Olen koostanud kaeviku skeemi (vt. joonis VK-7-03), kus on 
märgitud erinevad kaeviku kalded. Pakun varianti kindlustada kaeviku serva 
kasutades nt. Larsseni sulundseina.

Pilt 3. Larsseni sulundseina näide

Vastava seina saab teha ca 1 m kaugusel kaevust ehk see on ca 1,4 m kaugusel 
tee servast. Nii säilib tee konstruktsioon, kaevik on kitsas ning 
taastamistööde maht on minimaalne. Sulundseina saab välja võtta või jätta 
alles.

Minu hinnangul ei ole otstarbekas rekonstrueerida ca 25 m riigiteed (5 m 
kaevik + taastamisala 10 m ühele ja + 10 m teisele poolele teed) ühe 
ühenduse pärast.

Olen kaalunud ka teist varianti teostada survetoru ühendust kohe 
olemasolevasse kaevu. Nii on TRAM üksusel kaevatava osa veel väiksem ja tööd 
toimuvad olemasoleva tehnovõrgu kaitsevööndis ehk seda saab nimetada 
tehnovõrkude remondiks/hoolduseks.

Kirjale on lisatud variant nr 1 ja variant nr 2 asendiplaanid, kaeviku lõige 
ja kasutusõiguse ala skeem (variandi nr 1 kohta) ning ka varasem 2018. aasta 
kooskõlastus.

Jään Teie tagasisidet ootama.

Lugupidamisega

Veera Petrova

Triangulum OÜ

59124777